צפרדע הקינמון

צפרדע הקינמון (שם מדעי: Nyctixalus pictus) היא מין של צפרדע ממשפחת הרקופוריים החיה בדרום-מזרח אסיה בחצי האי המלאי, הפיליפינים, בורנאו וסומטרה.

מאפיינים 
צפרדע זו מגיעה לאורך 3.5 סנטימטרים, והנקבות גדולות מהזכרים. לצפרדע רגליים ארוכות. צבעה חום או חום-אדמדם, עם כתמים בצבע לבן עד צהוב. היא שוכנת-עצים ביערות הגשם של דרום-מזרח אסיה מחצי האי המלאי (תאילנד, סינגפור ומלזיה) עד לפיליפינים, סומטרה (אינדונזיה) ובורנאו (ברוניי, מלזיה ואינדונזיה). היא נמצאת בגובה של עד 1650 מטרים, וניזונה בעיקר מחרקים.

צפרדע זו נמצאת על פי הרשימה האדומה של IUCN במצב השימור קרוב לסיכון עקב אובדן בתי גידול.

קישורים חיצוניים 

בעלי חיים שתוארו ב-1871
טקסונים שתוארו בידי וילהלם פטרס
רקופוריים
בעלי חיים ביערות הגשם של דרום-מזרח אסיה
אינדונזיה: דו-חיים